
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1758 

30 Νοεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Αύξηση αριθμού ημερών εκτός έδρας υπαλλήλων του 
Κέντρου Γενετικής Βελτίωσης Ζώων Ν. Μεσημ¬ 
βρίας Θεσ/νίκης του Υπ. Αγροτικής Ανάπτυξης και 

Τροφίμων. 1 

Τροποποίηση της υπ’ αριθμ. Δ6/1300/17.9.2001 από¬ 
φασης «Έγκριση του Νέου Κανονισμού Λειτουρ¬ 
γίας Δικτύου Υδρευσης της ΕΥΔΑΠ». 2 

Συμπλήρωση της απόφασης συγκρότησης του Τεχνι¬ 
κού Συμβουλίου της Εταιρείας Ύδρευσης και Απο¬ 
χέτευσης Πρωτεύουσας. (ΕΥΔΑΠ). 3 

Έγκριση υπερωριακής απασχόλησης σε υπαλλήλους 
του ΟΈ.Ε.Κ. και των ΙΈ.Κ. έως 31.12.2004. 4 


Τροποποίηση της απόφασης περί σύστασης πάγιας 
προκαταβολής στο Β' ΠεΣ.Υ.Π. Κεντρικής Μακεδο¬ 
νίας για την αποκεντρωμένη και ανεξάρτητη υπη¬ 
ρεσιακή μονάδα του «Ψυχιατρικό Νοσοκομείο 

Θεσσαλονίκης». 5 

Εγκατάσταση και λειτουργία της Β' Πανεπιστημιακής 
Ωτορινολαρυγγολογικής Κλινικής του Τμήματος 
Ιατρικής της Σχολής Επιστημών Υγείας του Αριστο- 
τελείου Πανεπιστημίου Θεσ/νίκης στο Γεν. Νοσο¬ 


κομείο ΠΑΠΑΓΕΩΡΓΙΟΥ. 6 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας του Πε.Σ.Υ.Π. Πελο- 

ποννήσου για το Β' εξάμηνο του 2004. η 

Τροποποίηση του Οργανισμού Εσωτερικής Υπηρε¬ 
σίας του Δημοτικού Παιδικού Σταθμού Δήμου Καρ¬ 
πάθου «ΤΑ ΔΕΛΦΙΝΑΚΙΑ». 8 

Κανονισμός εσωτερικής Οργάνωσης και Λειτουργίας 
του Ν.Π.Δ.Δ. με την επωνυμία «Νομαρχιακός Αθλη¬ 
τικός Οργανισμός Λέσβου». 9 

Έγκριση υπερωριακής απασχόλησης στο Δημοτικό 
Κολυμβητήριο Πρέβεζας για το έτος 2004 . ίο 


ΑΠΟΦΑΣΕΙ Σ 

Αριθ. 2/55825/0022 (1) 

Αύξηση αριθμού ημερών εκτός έδρας υπαλλήλωντου Κέ¬ 
ντρου Γενετικής Βελτίωσης Ζώων Ν. Μεσημβρίας 
Θεσ/νίκης του Υπ. Αγροτικής Ανάπτυξης και Τροφί¬ 
μων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις των άρθρων 23 και 29 του Ν. 1558/1985 
«Κυβέρνηση και Κυβερνητικά Όργανα» (Φ.Ε.Κ. 
137/Α/26.7.1985) και του άρθρου 29Ατου Ν. 1558/1985, 
που προστέθηκε με το άρθρο 27 του Ν. 2081/1992. 

2) Το Π.Δ. 402/1988 «Περί οργανισμού του Υπουργείου 
Αγροτικής Ανάπτυξης και Τροφίμων», όπως τροποποιή¬ 
θηκε μεταγενέστερα. 

3) Τις διατάξεις του Ν.2685/1999 (ΦΕΚ 35/18.2.1999) 
«Κάλυψη δαπανών κίνησης μετακινουμένων υπαλλήλων 
εντός και εκτός Επικράτειας και άλλες διατάξεις». 

4) Τις διατάξεις του Ν.301/1976 (ΦΕΚ 91/Α720.4.1976) 
«Περί της εις την Εφημερίδα δημοσιευομένης ύλης και 
ρυθμίσεως θεμάτων αναφερομένων εις την έκδοσιν και 
κυκλοφορίαν ταύτης». 

5) Το άρθρο 40 του Ν. 849/1978 (ΦΕΚ232/Α/1978). 

6) Την υπ’ αριθμ. 2/23874/0022/29.1.1999 (ΦΕΚ679/Β7 
17.5.1999) απόφαση των Υπουργών Οικονομικών και 
Αγροτικής Ανάπτυξης με θέμα «Έγκριση ανωτάτου ορίου 
αριθμού ημερών κίνησης εκτός έδρας υπαλλήλων Υπηρε¬ 
σιών του Υπ.Αγροτικής Ανάπτυξης και Τροφίμων και λοι¬ 
πών προσώπων που μετακινούνται για λογαριασμό του». 

7. Την υπ’ αριθμ. 2/80345/004/8.11.1999 κοινή υπουργι¬ 
κή απόφαση (ΦΕΚ 2040/Β/19.11.1999) και (ΦΕΚ 
2274/Β/31.12.1999) «Μεταβίβαση εξουσίας υπογραφής, 
σύμφωνα με το άρθρο 7 παρ. 1 του Ν. 1943/1991». 

8. Το υπ’ αριθμ. 2189/18.8.2004 και 2430/13.9.2004 έγ¬ 
γραφο ΡΑΧ του Κέντρου Γενετικής Βελτίωσης Ζώων Ν. 
Μεσημβρίας και το από 30.8.2004 Υπηρεσιακό σημείωμα 
της Δ/νσης Εισροών Ζωικής Παραγωγής με τα οποία ζη¬ 
τείται αύξηση του αριθμού των ημερών εκτός έδρας πέντε 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


υπαλλήλων κατηγορίας ΠΕ01 Γεωπονικού του ανωτέρω 
Κέντρου για την εύρυθμη λειτουργία του, αποφασίζουμε: 

Αυξάνουμε το ανώτατο όριο του αριθμού των ημερών 
εκτός έδρας, πέραν αυτού που εγκρίθηκε με την υπ’ 
αριθμ. 2/23874/0022/29.1.1999 (ΦΕΚ 679/Β/17.5.1999) 
απόφαση των Υπουργών Οικονομικών και Αγροτικής Ανά¬ 
πτυξης και Τροφίμων, όπως τροποποιήθηκε με την υπ’ 
αριθμ. 2/66700/0022/1999 (ΦΕΚ 1884/Β/18.10.1999) 
όμοια, κατά δέκα τρεις (13) ημέρες για το έτος 2004 
σε,πέντε (5) υπαλλήλους που υπηρετούν στο Κέντρο Γε¬ 
νετικής Βελτίωσης Ζώων Νέας Μεσημβρίας Θεσσαλονί¬ 
κης του Υπ. Αγροτικής Ανάπτυξης και Τροφίμων Κλάδου 
ΠΕ01 Γεωπονικού για την παρακολούθηση τόσο της πο¬ 
ρείας των εργασιών του Προγράμματος Γενετικής Βελ¬ 
τίωσης όσο και των διαχειριστικών εργασιών. 

Λόγω της ιδιομορφίας των εργασιών που εκτελούνται 
από τους ανωτέρω υπαλλήλους και οι οποίες δεν είναι δυ¬ 
νατόν να προγραμματιστούν εκτωνπροτέρων, επιτρέπε¬ 
ται ο συμψηφισμός των κατά μήνα ημερών εκτός έδρας. 

Από την προώθηση της απόφασης αυτής προκαλείται 
δαπάνη 1.884,00 ΕΥΡΩ, η οποία βαρύνει τις πιστώσεις 
του Προϋπολογισμού Κ.Τ.Γ.Κ. και Δασών, Φ. 110, ΚΑΕ 
0711. 

Κατά τα λοιπά ισχύει η υπ’ αριθμ. 2/23874/0022/ 
29.1.1999 υπουργική απόφαση, όπως τροποποιήθηκε με 
την υπ’ αριθμ. 2/66700/0022/99 όμοια. 

Η απόφαση αυτή δημοσιευθεί στην Εφημερίδα της Κυ- 
βερνήσεως. 

Αθήνα, 9 Νοεμβρίου 2004 

Οι Γ ενικοί Γ ραμματείς 

Αγροτικής Ανάπτυξης 
Δημ/κής Πολιτικής και Τροφίμων 

Γ. ΚΟΥΡΗΣ θ. ΑΛΗΦΑΚΙΩΤΗΣ 

-♦- 

Αριθ. Δ6/2562 (2) 

Τροποποίηση της υπ’ αριθμ. Δ6/1300/17.9.2001 απόφα¬ 
σης «Έγκριση του Νέου Κανονισμού Λειτουργίας Δι¬ 
κτύου Υδρευσης της ΕΥΔΑΠ». 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 22 του 
Ν. 1068/1980 «Περί συστάσεως ενιαίου φορέως Υδρεύσε- 
ως και Αποχετεύσεως Πρωτευούσης» (ΦΕΚ 190/τ.Α'/1980). 

2. Τις διατάξεις του Ν. 2744/1999 «Περί ρυθμίσεων θε¬ 
μάτων της ΕΥΔΑΠ και άλλων διατάξεων» (ΦΕΚ 222/τ.Α'/ 
25.10.1999). 

3. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά όργανα» (ΦΕΚ 13/τ.Α'/1985) 
που προστέθηκε στον παραπάνω Νόμο με τις διατάξεις 
του άρθρου 27του Ν.2081/1992 (ΦΕΚ 154/Α'),όπως αντι- 
καταστάθηκε με το άρθρο 1 παρ. 2α του Ν.2649/1997 
(ΦΕΚ38/Α'). 

4. Τις διατάξεις του Π.Δ 69/1988 «Περί Οργανισμού της 
ΓΓΔΕ του ΥΠΕΧΩΔΕ»,όπως αυτές τροποποιήθηκαν και 
ισχύουν. 

5. Την υπ’ αριθμ.Δ6/1300/17.9.2001 απόφαση του ΥΠΕ- 
ΧΩΔΕ «Έγκριση του Νέου Κανονισμού Λειτουργίας Δι¬ 
κτύου Υδρευσης της ΕΥΔΑΠ» (ΦΕΚ 1396/τ.Β'/2001). 

6. Το υπ’αριθμ. 189/6.9.2004 έγγραφο της ΕΥΔΑΠ ΑΈ. 


7. Την υπ’ αριθμ. 14869/9.8.2004 απόφαση του Δ.Σ. της 
ΕΥΔΑΠ ΑΈ. αναφορικά με τροποποίηση του Κανονισμού 
Λειτουργίας του Δικτύου Υδρευσης της ΕΥΔΑΠ ΑΈ. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού ούτε του προϋπολογισμού της ΕΥΔΑΠ ΑΈ. 
σ’ αυτό το στάδιο. 

9. Την υπ’ αριθμ. 4881/19.5.2004 κοινή απόφαση του 
Πρωθυπουργού και του Υπουργού ΠΕΧΩΔΕ «Ανάθεση 
αρμοδιοτήτων του Υπουργού ΠΕΧΩΔΕ στους Υφυπουρ¬ 
γούς ΠΕΧΩΔΕ» (ΦΕΚ754/τ.Β'/19.5.2004), αποφασίζουμε: 

1) Εγκρίνουμε την τροποποίηση της παρ. Βα του άρ¬ 
θρου 3.2.3. της υπ’ αριθμ. Δ6/1300/17.9.2001 απόφασης 
«Έγκριση του Νέου Κανονισμού Λειτουργίας του Δικτύ¬ 
ου Ύδρευσης της Ε.ΥΔ.Α.Π.» (ΦΕΚ 1396Β/22.10.2001), 
ως εξής: 

«Β. Ειδικά Τιμολόγια 

α) Επαγγελματικό Τιμολόγιο 

«Το επαγγελματικό τιμολόγιο χορηγείται έπειτα από αί¬ 
τηση του πελάτη σε ειδικές βιομηχανίες, βιοτεχνίες και 
λοιπές επιχειρήσεις, στις οποίες το νερό αποτελεί απο¬ 
φασιστικό παράγοντα στη διαδικασία παραγωγής των 
προϊόντων τους ή των παρεχόμενων υπηρεσιών τους. Οι 
επιχειρήσεις που εντάσσονται στο τιμολόγιο αυτό θα χρε¬ 
ώνονται κατ’ ελάχιστον με το ποσό που αναλογεί σε κατα¬ 
νάλωση 100 μ3/μήνα, σύμφωνα με το εκάστοτε ισχύον τι¬ 
μολόγιο. 

Η εφαρμογή του επαγγελματικού τιμολογίου, το οποίο 
εγκρίνεταιαπάτηναρμόδιαΔιεύθυνσητης Ε.ΥΔ.Α.Π. ΑΈ. 
θα αρχίζει από την έκδοση του επόμενου λογαριασμού 
από την ημερομηνία υποβολής της αίτησης από τον εν¬ 
διαφερόμενο. 

Δεν χορηγείται επαγγελματικό τιμολόγιο σε επιχειρή¬ 
σεις που χρησιμοποιούντο νερό για υποβοηθητικές για τη 
λειτουργία τους δραστηριότητες (πύργοι ψύξεως, κλιμα¬ 
τιστικά, πισίνες, κήποι κ.λ.π.). 

Σε περίπτωση που ακίνητο ενιαίας επαγγελματικής χρή¬ 
σης υδροδοτείται από περισσότερες της μιας παροχές, 
γίνεται υποχρεωτικά αθροιστική χρέωση των καταναλώ¬ 
σεων όλων των παροχών σε μια εξ αυτών εκδιδομένων 
των υπολοίπων λογαριασμών μόνο με το πάγιο τέλος». 

2) Κατά τα λοιπά ισχύει η υπ’ αριθμ. Δ6/1300/17.9.2001 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 2004 

Ο ΥΦΥΠΟΥΡΓΟΣ 

Θ. ΞΑΝΘΟΠΟΥΛΟΣ 
-♦- 

Αριθ. Δ17α/06/116/Φ2.5 (3) 

Συμπλήρωση της απόφασης συγκρότησης του Τεχνικού 
Συμβουλίου της Εταιρείας Ύδρευσης και Αποχέτευ¬ 
σης Πρωτεύουσας.(ΕΥΔΑΠ). 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παραγράφου 3 του άρθρου 19 του 
Ν. 1418/1984 «Δημόσια έργα και ρυθμίσεις συναφών θε¬ 
μάτων» (Α' 23). 

2 .Τις διατάξεις του άρθρου 3 του Π.Δ/τος 167/1987 

«Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από την 
Εταιρία Υδρεύσεως και Αποχετεύσεως Πρωτεύουσας 
(ΕΥΔΑΠ)» (Α'38). 

3. Τις διατάξειςτου άρθρου 4του Ν. 2576/1998(Α'25). 

4. Τις διατάξεις του άρθρου 8 της Κοινής Υπουργικής 
απόφασης υπ’ αριθμ.80855/5439/6.8.1992 «Περιορισμός 
συλλογικών οργάνων του Υπουργείου Περιβάλλοντος, 
Χωροταξίας και Δημοσίων Έργων» (Β' 573). 

5. Τις διατάξεις των άρθρων 19 του Ν. 1599/1986 (Α'45). 

6. Την υπ’ αριθμ. 4881/19.4.2004 απόφαση του Πρωθυ¬ 
πουργού και του Υπουργού ΠΕΧΩΔΕ «Ανάθεση αρμοδιο- 
τήτωντου Υπουργού Περιβάλλοντος, Χωροταξίας καιΔη- 
μοσίων Έργων στους Υφυπουργούς Περιβάλλοντος, Χω¬ 
ροταξίας και Δημοσίων Έργων» (Β' 754/2004). 

7. Την απόφασή μας υπ’ αριθμ. Δ17α/07/92/Φ.2.5/ 
29.9.2004 «Συγκρότηση Τεχνικού Συμβουλίου της Εται¬ 
ρείας Υδρεύσεως Αποχετεύσεως Πρωτεύουσας (ΕΥ- 
ΔΑΠ) (ΦΕΚ1536Β715.10.2004). 

8. Το έγγραφο 22232/441/22.10.2004 του Τεχνικού Επι¬ 
μελητηρίου της Ελλάδας (ΤΕΕ), αποφασίζουμε: 

Συμπληρώνουμε την απόφασή μας Δ17α/07/92/Φ.2.5/ 
29.9.2004, με την οποία συγκροτήθηκε το Τεχνικό Συμ¬ 
βούλιο της Εταιρείας Υδρεύσεως και Αποχετεύσεως 
Πρωτεύουσας (ΕΥΔΑΠ) και ορίζουμε έκτο μέλος του την 
εκπρόσωπο του Τεχνικού Επιμελητηρίου Ελλάδας Ρία 
Ζαχαρία, Αγρονόμο Τοπογράφο Μηχανικό με αναπληρω¬ 
τή της τον Ιωάννη Δρακάκη, Αρχιτέκτονα Μηχανικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2004 

Ο ΥΦΥΠΟΥΡΓΟΣ 

Θ. ΞΑΝΘΟΠΟΥΛΟΣ 
-♦- 

Αριθ. Α/19035 (4) 

Έγκριση υπερωριακής απασχόλησης σε υπαλλήλους του 
Ο.Ε.Ε.Κ. και των Ι.Ε.Κ. έως 31.12.2004. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.2009/12.2.1992 (Φ.Ε.Κ 18/Α7 
14.2.1992) «Εθνικό Σύστημα Επαγγελματικής Εκπαίδευ¬ 
σης και Κατάρτισης και άλλες διατάξεις», όπως τροπο¬ 
ποιήθηκε, συμπληρώθηκε και ισχύει. 

2. Την υπ’ αριθμ. 121/25.5.1992 (Φ.Ε.Κ371 /Β79.6.1992), 
«Κανονισμός Λειτουργίας του Οργανισμού Επαγγελματι¬ 
κής Εκπαίδευσης και Κατάρτισης (Ο.Ε.Ε.Κ.)», απόφαση 
του Υπουργού του ΥΠ.Ε.Π.Θ., όπως τροποποιήθηκε, συ¬ 
μπληρώθηκε και ισχύει. 

3. Την υπ’ αριθμ. Φ.908/29976/Η/29.3.2004 (Φ.Ε.Κ. 85, τ. 
Ν.Π.Δ.Δ./1.4.2004), απόφαση της Υπουργού Εθνικής Παι¬ 
δείας και Θρησκευμάτων, με την οποία διορίζεται ο Πρό- 
εδροςτου Ο.Ε.Ε.Κ. 

4. Τις διατάξειςτου άρθρου 15 του Ν. 2592/1998 (Φ.Ε.Κ. 
57 τ.Α'/18.3.1998), «Αναπροσαρμογή συντάξεων πολιτι¬ 
κών συνταξιούχων του Δημοσίου, ρύθμιση συνταξιοδοτι- 
κών θεμάτων και άλλες διατάξεις». 

5. Το γεγονός ότι στον Ο.Ε.Ε.Κ. και στα λειτουργούντα 
Ι.Ε.Κ. της Χώρας δεν καθίσταται δυνατή η διεκπεραίωση 
της εργασίας εντός του κανονικού ωραρίου λόγω έλλει¬ 


ψης υπαλλήλων και δεδομένου του ότι το ωράριο λει¬ 
τουργίας των Ι.Ε.Κ. είναι 8 π.μ. έως 22.30 μ.μ. 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του Ν.Π.Δ.Δ. «Οργανι¬ 
σμός Επαγγελματικής Εκπαίδευσης και Κατάρτισης, 
ύψους 513.000,00 ΕΥΡΩ περίπου για το Β' εξάμηνο του 
τρέχοντος οικονομικού έτους. Για την ανωτέρω δαπάνη 
έχει εγγράφει πίστωση στον υπό έγκριση προϋπολογισμό 
του Ν.Π.Δ.Δ. Οργανισμός Επαγγελματικής Εκπαίδευσης 
και Κατάρτισης» ύψους 1.026.000,00 ΕΥΡΩ υπό Φορέα 
0260 και Κ.Α.Ε 0261. 

7. Τις διατάξειςτου άρθρου 16του Ν. 3205/2003 (Φ.Ε.Κ. 
297 τ.Α'/23.12.2003), «Μισθολογικές ρυθμίσεις λειτουρ¬ 
γών και υπαλλήλων του Δημοσίου, Ν.Π.Δ.Δ. και Ο.Τ.Α., 
μονίμων στελεχών των Ενόπλων Δυνάμεων, και αντιστοί¬ 
χων της Ελληνικής Αστυνομίας, του Πυροσβεστικού και 
Λιμενικού Σώματος και άλλες συναφείς διατάξεις». 

8. Τον προϋπολογισμό του Ο.Ε.Ε.Κ. 

9. Την απόφαση επί του θέματος 6α της, με αριθμό 
18/29.6.2004, συνεδρίασης του Δ.Σ. του Ο.Ε.Ε.Κ., απο¬ 
φασίζουμε: 

Την έγκριση μέχρι 31.12.2004 καθιέρωσης υπερωρια- 
κής απασχόλησης για 380 υπαλλήλους (40% χ 950 υπάλ¬ 
ληλοι) που υπηρετούν στον Ο.Ε.Ε.Κ., στο παράρτημα 
Ο.Ε.Ε.Κ. Θεσσαλονίκης, στα 120 Ι.Ε.Κ. και παραρτήματα 
αυτών και μέχρι 60 ώρες υπερωρίας μηνιαίως ανά υπάλ¬ 
ληλο. Η υπερωριακή απασχόληση γίνεται πέρα του κανο¬ 
νικού ωραρίου. Ο συγκεκριμένος αριθμός υπερωριών 
των υπαλλήλων ορίζεται κάθε φορά με απόφαση του 
Προέδρου του Ο.Ε.Ε.Κ. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. ΔΥ5γ/ΓΠ 87015 (5) 

Τροποποίηση της απόφασης περί σύστασης πάγιας προ¬ 
καταβολής στο Β' ΠεΣ.Υ.Π. Κεντρικής Μακεδονίας για 
την αποκεντρωμένη και ανεξάρτητη υπηρεσιακή μο¬ 
νάδα του «Ψυχιατρικό Νοσοκομείο Θεσσαλονίκης». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του Ν.Δ 496/1974 «Περί Λογιστικού Ν.Π.Δ.Δ», όπως 
έχει τροποποιηθεί, συμπληρωθεί και ισχύει μέχρι σήμερα. 

β. Του Ν.Δ. 2592/1953 «Περί οργάνωσης της Ιατρικής 
Αντίληψης» όπως έχει τροποποιηθεί, συμπληρωθεί και 
ισχύει μέχρι σήμερα. 

γ. Του Ν. 2889/2001 «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

δ. Του Ν. 3106/2003 «Αναδιοργάνωση του Εθνικού Συ¬ 
στήματος Κοινωνικής Φροντίδας και άλλες διατάξεις» 

2. Το Π.Δ. 81/2002 «Συγχώνευση Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την υπ’ αριθμ. 14650/ΔΙΟΕ 85/17.3.2004 κοινή απόφα¬ 
ση του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών (ΦΕΚ519/τ.Β'/17.3.2004) 

4. Την υπ’ αριθμ. Α3β/οικ.14122/1986 (ΦΕΚ 
651/Β/30.9.1986) απόφαση του Υπουργού Υγείας, Πρό¬ 
νοιας και Κοιν. Υπηρεσιών περί Αναμόρφωσης Οργανι¬ 
σμού του Ψυχιατρικού Νοσοκομείου Θεσσαλονίκης, 
όπως αυτός τροποποιήθηκε, συμπληρώθηκε και ισχύει 
μέχρι σήμερα. 

5. Την υπ’ αριθμ. Δ4α/2830/1.8.1989 (ΦΕΚ 625/ 
25.8.1989, τεύχος Β') κοινή απόφαση των Υπουργών Υγεί¬ 
ας, Πρόνοιας και Κοινωνικών Ασφαλίσεων και Οικονομι¬ 
κών «Περί σύστασης πάγιας προκαταβολής στο Ψυχια¬ 
τρικό Νοσοκομείο Θεσσαλονίκης». 

6. Την υπ’ αριθμ. Δ4α/558/1992 (ΦΕΚ 306/1992, τεύχος 
Β') κοινή απόφαση των Υπουργών Οικονομικών και Υγεί¬ 
ας Πρόνοιας και Κοινωνικών Ασφαλίσεων «Περί Αύξησης 
πάγιας προκαταβολής του Ψυχιατρικού Νοσοκομείου 
Θεσσαλονίκης». 

7. Την υπ’ αριθμ. ΔΥ5α/14108/1994 (ΦΕΚ 74/3.2.1994, 
τεύχος Β') κοινή απόφαση των Υπουργών Οικονομικών 
και Υγείας, Πρόνοιας και Κοινωνικών Ασφαλίσεων «Περί 
αύξησης του ύψους πάγιας προκαταβολής στο Ψυχιατρι¬ 
κό Νοσοκομείο Θεσσαλονίκης.» 

8. Το απόσπασμα πρακτικών της υπ’ αριθμ. 16ης/ 
10.8.2004 συνεδρίασης του Δ.Σ. του Β' Πε.Σ.Υ.Π. Κεντρι¬ 
κής Μακεδονίας. 

9. Τις συνθήκες λειτουργίας του Ψυχιατρικού Νοσοκο¬ 
μείου Θεσσαλονίκης. 

10. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού και του Προϋπολογισμού 
του Ψυχιατρικού Νοσοκομείου Θεσσαλονίκης με την 
απόφαση αυτή, αποφασίζουμε: 

1. Την τροποποίηση της υπ’ αριθμ. Δ4α/2830/1.8.1989 
απόφασης των Υπουργών Οικονομικών και Υγείας, Πρό¬ 
νοιας και Κοιν. Ασφαλίσεων περί σύστασης πάγιας προ¬ 
καταβολής στο Ψυχιατρικό Νοσοκομείο Θεσσαλονίκης 
και ορίζουμε τους κωδικούς εξόδων σε βάρος των οποίων 
θα ενεργούνται πληρωμές δαπανών από την παγία προ¬ 
καταβολή ως εξής: 0711, 0712, 0813, 0822, 0831, 0841, 
0842, 0855, 0859, 0881, 0889, 0912, 1261, 1429, 1431, 
1439,1731,1899. 

2. Κατά τα άλλα ισχύει η υπ’ αριθμ. Δ4α/2830/1.8.1989 
(ΦΕΚ 625/25.8.1989, τεύχος Β') κοινή απόφαση των 
Υπουργών Υγείας, Πρόνοιας και Κοινωνικών Ασφαλίσεων 
και Οικονομικών «Περί σύστασης πάγιας προκαταβολής 
στο Ψυχιατρικό Νοσοκομείο Θεσσαλονίκης», όπως έχει 
τροποποιηθεί με τις αναφερόμενες στο προοίμιο με αριθ¬ 
μό (6) και (7) όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΟΙΚΟΝΟΜΙΚΩΝ ΑΛΛΗΛΕΓΓΥΗΣ 

Π. ΔΟΥΚΑΣ Ν. ΚΑΚΛΑΜΑΝΗΣ 


Αριθ. Υ4α/14877 (6) 

Εγκατάσταση και λειτουργία της Β' Πανεπιστημιακής 
Ωτορινολαρυγγολογικής Κλινικής του Τμήματος Ια¬ 
τρικής της Σχολής Επιστημών Υγείας του Αριστοτελεί- 
ου Πανεπιστημίου Θεσ/νίκης στο Γεν. Νοσοκομείο ΠΑ- 
ΠΑΓΕΩΡΓΙΟΥ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Ι.Τις διατάξεις της παρ. 1 του άρθρου 13τουΝ. 1397/ 
1983 (ΦΕΚ143/Α). 

2. Τις διατάξεις του εδαφ. β), της παρ. 14, του άρθρου 
13τουΝ. 2889/2001 (ΦΕΚ37/Α/2001). 

3. Τις διατάξεις της υπ’ αριθμ. 37876/ΣΤ5/26.4.2004 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδιο¬ 
τήτων Υφυπουργών στο Υπουργείο Εθνικής Παιδείας και 
Θρησκευμάτων (ΦΕΚ 608/Β). 

4. Τις διατάξεις της υπ’ αριθμ. 109079/Β1 (ΦΕΚ 1947/Β/ 
2003) «Ίδρυση Ωτορινολαρυγγολογικής Κλινικής στο 
Τμήμα Ιατρικής της Σχολής Επιστημών Υγείας του Αρι- 
στοτελείου Πανεπιστημίου Θεσσαλονίκης και καθορι¬ 
σμός του εσωτερικού της κανονισμού». 

5. Την αποφ. υπ’ αριθ. 3 της 192ης Ολομέλειας του Κε¬ 
ντρικού Συμβουλίου/24.6.2004. 

6. Τα υπ’ αριθμ. 50/7.6.2003 πρακτικά της Γενικής Συνέ¬ 
λευσης του Τμήματος Ιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης. 

7. Τις διατάξεις του άρθρου 2, παρ. 1 του Ν. 2469/1997 
(ΦΕΚ 38/Α/1997) και το γεγονός ότι δεν προκαλείται δα¬ 
πάνη σε βάρος του κρατικού προϋπολογισμού από την 
εφαρμογή των διατάξεων της παρούσας απόφασης. 

8. Το υπ’ αριθμ. 147/21.10.2003 απόσπασμα πρακτικών 
του Δ.Σ. του Γενικού Νοσοκομείου ΠΑΠΑΓΕΩΡΓΙΟΥ, απο¬ 
φασίζουμε: 

Εγκαθίσταται και λειτουργεί, στον Χειρουργικό Τομέα 
της Ιατρικής Υπηρεσίας του Γενικού Νοσοκομείου ΠΑΠΑ- 
ΓΕΩΡΓΙΟΥ, η Β' Ωτορινολαρυγγολογική Κλινική του Τμή¬ 
ματος Ιατρικής της Σχολής Επιστημών Υγείας του Αρι- 
στοτελείου Πανεπιστημίου Θεσσαλονίκης όπως αυτή 
έχει ιδρυθεί με την υπ’ αριθμ. 109079/Β1 (ΦΕΚ 1947/Β/ 
2003) κοινή υπουργική απόφαση. 

Η δύναμη της Κλινικής δεν μπορεί να υπερβαίνει τις σα¬ 
ράντα πέντε (45) κλίνες. 

Στην Κλινική λειτουργεί αντίστοιχο τακτικό εξωτερικό 
ιατρείο. 

Τα μέλη ΔΕΠ που υπηρετούν στην παραπάνω Κλινική 
υποχρεούνται σε εφημερία για την αντιμετώπιση εκτά¬ 
κτων περιστατικών και παροχής επείγουσας περίθαλψης, 
σύμφωνα με τα όσα ισχύουν κάθε φορά για την εφημερία 
των Νοσοκομείων. 

Το προσωπικό που υπηρετεί στην Κλινική, συνεργάζε¬ 
ται με τα αντίστοιχα Τμήματα της Ιατρικής Υπηρεσίας 
όλων των Νοσοκομείων του Πε.Σ.Υ.Π. με το οποίο αυτό 
διασυνδέεται λειτουργικά, για την ανάπτυξη και αναβάθ¬ 
μιση του επιπέδου της εκπαίδευσης και παροχής υπηρε¬ 
σιών υγείας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η Κλινική πρέπει να έχει επιστημονικό υπεύθυνο για τη 
λειτουργία του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΘΡΗΣΚΕΥΜΑΤΩΝ ΑΛΛΗΛΕΓΓΎΗΣ 

ΣΠ. ΤΑΛΙΑΔΟΥΡΟΣ ΝΙΚ. ΚΑΚΛΑΜΑΝΗΣ 

-♦- 

Αριθ.ΥΙΟβ/Γ.Π.111939 (7) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Πε.Σ.Υ.Π. Πελοποννή- 
σου για το Β' εξάμηνο του 2004. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν.3205/2003 άρθρο 16. 

2. Τις διατάξεις του Νόμου 2889/2001 «Βελτίωση και 
εκσυγχρονισμός του Εθνικού Συστήματος Υγείας και 
άλλες διατάξεις». 

3. Την ανάγκη υπερωριακής απασχόλησης των υπαλ¬ 
λήλων της Κεντρικής Υπηρεσίας του Πε.Σ.Υ.Π. Πελοπον- 
νήσου, λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προκληθεί 
δαπάνη ύψους τριάντα οκτώ χιλιάδων οκτακόσιων ευρώ 
(38.800) ευρώ, η οποία θα βαρύνειτο προϋπολογισμό του 
Πε.Σ.Υ.Π. Πελοποννήσου. 

5. Το υπ’ αριθ. 6328/15.10.2004 έγγραφο του Πε.Σ.Υ.Π. 
Πελοποννήσου, αποφασίζουμε: 

Εγκρίνουμε στο πλαίσιο των ανωτάτων ορίων που προ¬ 
βλέπουν σχετικά οι διατάξεις της παρ. 1 του άρθρου 16 
του Ν. 3205/2003 την υπερωριακή απασχόληση τριάντα 
πέντε (35) υπαλλήλων της Κεντρικής Υπηρεσίας του Πε¬ 
ριφερειακού Συστήματος Υγείας Πρόνοιας Πελοποννή¬ 
σου και μέχρι επτά χιλιάδες (7.000) ώρες έως 31.12.2004. 

Η απασχόληση των παραπάνω υπαλλήλων κρίνεται 
αναγκαία γιατί δεν έχουν καλυφθεί οι οργανικές θέσεις 
του προσωπικού και με τις διατάξεις του Ν.3106/2003 
προστέθηκαν νέα καθήκοντα στην αρμοδιότητα του 
Πε.Σ.Υ.Π. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή κατά 
τις ώρες 14.30 έως 20.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο υπάλληλος 
Καπλάνης Κ. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2004. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2004 

Ο ΥΠΟΥΡΓΟΣ 

ΝΙΚ. ΚΑΚΛΑΜΑΝΗΣ 


Αριθ. 11076 (8) 

Τροποποίηση του Οργανισμού Εσωτερικής Υπηρεσίας 
του Δημοτικού Παιδικού Σταθμού Δήμου Καρπάθου 
«ΤΑ ΔΕΛΦΙΝΑΚΙΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/1981, όπως 
αντικαταστάθηκε μετο άρθρο 26του Ν. 1832/1989 καιτην 
παράγραφο 5του άρθρου 8του Ν. 2307/1995. 

2. Τις διατάξεις του άρθρου 8 παράγραφος 58 του 
Ν.2307/1995. 

3. Τις διατάξεις του Ν. 1586/1986 και του Ν. 2190/1994. 

4. Τις διατάξεις του Π.Δ. 37.α/1987 και του Π.Δ. 22/1990 
και Π.Δ. 50/2001. 

5. Τιςόμοιεςτου Ν. 2081/1992, όπως τροποποιήθηκε με 
το άρθρο 1 του Ν. 2469/1997. 

6. Τις διατάξεις του άρθρου 198 παρ. 3 του Π.Δ. 410/ 
1995 και του Π.Δ. 50/2001. 

7. Την υπ’ αριθμ. 23/2004 απόφαση Δημοτικού Συμβου¬ 
λίου Καρπάθου. 

8. Το υπ’ αριθμ. 19/27.7.2004 (θέμα 12ο) πρακτικό υπη¬ 
ρεσιακού συμβουλίου σχετικά με την ψήφιση του Οργανι¬ 
σμού Εσωτερικής Υπηρεσίας του Δημοτικού Παιδικού 
Σταθμού Δήμου Καρπάθου «ΤΑ ΔΕΛΦΙΝΑΚΙΑ». 

9. Την υπ’ αριθμ. 9996/2004 απόφαση της Περιφέρειας 
Νοτίου Αιγαίου που δημοσιεύθηκε στο ΦΕΚ 1526/τ. 
Β713.10.2004. 

10. Το υπ’ αριθμ. 210/6.10.2004 έγγραφο του Δημοτι¬ 
κού Παιδικού Σταθμού Καρπάθου, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δημοτικού Παιδικού Σταθμού δήμου Καρπάθου «ΤΑ 
ΔΕΛΦΙΝΑΚΙΑ» και προσθέτουμε το άρθρο 10 ως εξής: 

Άρθρο 10 

Για την αντιμετώπιση πρόσκαιρων και εποχιακών ανα¬ 
γκών: Θέσεις 3. 

Η παρούσα απόφαση προκαλεί δαπάνη σε βάρος του 
προϋπολογισμού του Δημοτικού Παιδικού Σταθμού Δή¬ 
μου Καρπάθου «ΤΑ ΔΕΛΦΙΝΑΚΙΑ», οικονομικού έτους 
2004, ύψους 60.000 ευρώ, για έξοδα μισθοδοσίας, ο οποί¬ 
ος ενισχύεται από τους ΚΑΠ, τροφεία κλπ. Το ίδιο ισχύει 
και για τα επόμενα τέσσερα (4) οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 4 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθμ. 41 (9) 

Κανονισμός εσωτερικής Οργάνωσης και Λειτουργίας του 
Ν.Π.Δ.Δ. με την επωνυμία «Νομαρχιακός Αθλητικός 
Οργανισμός Λέσβου». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ 
ΤΗΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΛΕΣΒΟΥ 

Έχοντας υπόψη: 

1. Τις διατάξεις του Π.Δ. 30/1996 «Κώδικας Νομαρχια¬ 
κής Αυτοδιοίκησης» όπως τροποποιήθηκε και ισχύει μέ¬ 
χρι την εφαρμογή του Ν. 3.013/2002. 

2. Την υπ’ αριθ. 134/03 απόφαση Νομαρχιακού Συμβου¬ 
λίου Λέσβου, με την οποία συστήθηκετο Ν.Π.Δ.Δ. της Νο¬ 
μαρχιακής Αυτοδιοίκησης Λέσβου με την επωνυμία «Νο¬ 
μαρχιακός Αθλητικός Οργανισμός Λέσβου» και δημοσι¬ 
εύτηκε στο ΦΕΚ 489/5.3.2004. 

3. Τις διατάξεις του Π.Δ. 50/2001 «Καθορισμός Προσό¬ 
ντων Διορισμού στο Δημόσιο και Ν.Π.Δ.Δ.» όπως τροπο¬ 
ποιήθηκε και συμπληρώθηκε με το Π.Δ. 347/2003. 

Εγκρίνει τον Κανονισμό εσωτερικής οργάνωσης και λει¬ 
τουργίας του Ν.Π.Δ.Δ. με την επωνυμία «Ν.Α.Ο. Λέσβου» 
ο οποίος έχει ως κατωτέρω: 

Άρθρο Ιο 

Το οργανωτικό σχήμα των υπηρεσιών του Ν.Α.Ο. Λέ¬ 
σβου απαρτίζεται από μία υπηρεσιακή μονάδα σε επίπε¬ 
δο διεύθυνσης και αποτελείται από ένα (1) Τμήμα. 

Άρθρο 2ο 

Η Διεύθυνση συγκροτείται από το Τμήμα Διοικητικού 
Οικονομικού με τα παρακάτω Γραφεία: 

α. Γ ραφείο Διοίκησης. 

β. ΓραφείοΤεχνικών'Εργων- Προγραμματισμού μελετών. 

γ. Γ ραφείο Οργάνωσης διαφόρων δραστηριοτήτων για 
την προώθηση του αθλητισμού (συνεδρίων, αθλητικών 
εκδηλώσεων, εκθέσεων,σεμιναρίων κλπ). 

δ. Γ ραφείο Οικονομικό και Ταμιακής υπηρεσίας. 

Άρθρο 3ο 

Διάρθρωση - Διαβάθμιση θέσεων προσωπικού. 

Οι θέσεις του προσωπικού διαμορφώνονται σε κλάδους 
και βαθμούς ως εξής: 

ΔΙΕΥΘΥΝΤΗΣ ΚΛΑΔΟΥ ΠΕ 

Προσόντα διορισμού: Πτυχίο ή Δίπλωμα Ανωτάτης Σχο¬ 
λής της ημεδαπής ή αλλοδαπής (με νόμιμη αναγνώριση 
του πτυχίου ή διπλώματος στην Ελλάδα).Φυσικής Αγω¬ 
γής και προϋπηρεσία στον Αθλητισμό, με γνώση τουλάχι¬ 
στον μιας ξένης γλώσσας. 

Η διάρκεια της θητείας του Διευθυντή είναι τριετής και 
μπορεί να ανανεωθεί με απόφαση του Δ.Σ. 

Η πρόσληψή του γίνεται με απόφαση του Νομάρχη, 
ύστερα από εισήγηση του Δ.Σ. 

Μόνιμο Προσωπικό 

1. Κλάδου ΠΕ Διοικητικού - Οικονομικού με βαθμό Δ-Α, 
δύο (2) θέσεις. 

Προσόντα διορισμού: Πτυχίο ή Δίπλωμα Ανωτάτης 
Σχολής της ημεδαπής ή αλλοδαπής (με νόμιμη αναγνώρι¬ 
ση του πτυχίου ή διπλώματος στην Ελλάδα), Δημόσιας Δι¬ 
οίκησης, Νομικής, Πολιτικών και Οικονομικών Επιστημών, 
με γνώση τουλάχιστον μιας ξένης γλώσσας. 

2. Κλάδου ΠΕ Πολιτικών Μηχανικών μία (1) θέση. 

Προσόντα διορισμού: Πτυχίο ή Δίπλωμα Ανωτάτης Σχο¬ 
λής της ημεδαπής ή αλλοδαπής (με νόμιμη αναγνώριση 
του πτυχίου ή διπλώματος στην Ελλάδα). 

3. Κλάδου ΠΕ Αρχιτεκτόνων - Μηχανικών μία (1) θέση. 

Προσόντα διορισμού: Πτυχίο ή δίπλωμα Ανωτάτης Σχο¬ 
λής της ημεδαπής ή αλλοδαπής (με νόμιμη αναγνώριση 
του πτυχίου ή διπλώματος στην Ελλάδα). 

4. Κλάδου ΤΕ Τεχνολόγων Πολιτικών Μηχανικών με 
βαθμό Δ-Α μία (1) θέση. 

Προσόντα διορισμού: Πτυχίο ή δίπλωμα Τεχνολόγων 
Πολιτικών Μηχανικών ΤΕΙ της ημεδαπής ή ισότιμο τίτλο 
σχολώντης ημεδαπής ή αλλοδαπής ή ΚΑΤΕΕ ή ημεδαπής 


ή ισότιμων σχολών της ημεδαπής ή αλλοδαπής αντίστοι¬ 
χη ειδικότητας. 

5. Κλάδου ΤΕ Τεχνολόγων - Τοπογράφων Μηχανικών 
μία (1) θέση. 

Προσόντα διορισμού: Πτυχίο ή δίπλωμα Τοπογράφων 
Μηχανικών ΤΕΙ της ημεδαπής ή ισότιμο τίτλο σχολών της 
ημεδαπής ή αλλοδαπής ή ΚΑ ΤΕΕ ή ημεδαπής ή ισότιμων 
σχολώντης ημεδαπής ή αλλοδαπής αντίστοιχη ειδικότητας. 

6. Κλάδου ΔΕ Διοικητικού με βαθμό Δ-Α, έξι (6) θέσεις. 

Προσόντα διορισμού: Απολυτήριο Λυκείου ή εξαταξίου 

Γυμνασίου και γνώση Η/Υ. 

7. Κλάδου ΥΕ Γενικών καθηκόντων με βαθμό Ε-Β, δύο 
(2) θέσεις. 

Προσόντα διορισμού: Απολυτήριος τίτλος Υποχρεωτι¬ 
κής Εκπαίδευσης. 

Προσωπικό με σχέση εργασίας Ιδιωτικού Δικαίου Ορι¬ 
σμένου Χρόνου. 

Προβλέπεται η πρόσληψη με σύμβαση ορισμένου χρό¬ 
νου/δ μηνών) εικοσιπέντε (25) πτυχιούχων Φυσικής Αγω¬ 
γής (Α.Ε.Ι.), για προγράμματα ανάπτυξης όλων των αθλη¬ 
μάτων στο Νομό. 

Άρθρο 4ο 

Οι αρμοδιότητες και το αντικείμενο εργασίας του Διευ¬ 
θυντή, του Προϊσταμένου του Τμήματος και των Γ ραφεί¬ 
ων που αναφέρονται στο άρθρο 2 είναι οι παρακάτω: 

α. Διευθυντής 

Προΐσταται, εποπτεύει και ελέγχει την λειτουργία του 
Τμήματος και των Γραφείων του Νομικού Προσώπου. 
Ασκεί τα από το νόμο, ή από εξουσιοδότηση, καθήκοντα 
που του ανατίθενται από τον Πρόεδρο ή το Διοικητικό 
Συμβούλιο. 

Ειδικότερα: Εισηγείται στον Πρόεδρο του Δ.Σ. προφο¬ 
ρικά και γραπτά τη λήψη κάθε μέτρου που κρίνεται απα¬ 
ραίτητο για την καλή, παραγωγική και ομαλή λειτουργία 
και δράση του Ν.Α.Ο.Λ. 

Παραλαμβάνει, αποσφραγίζει και χαρακτηρίζει δια μο¬ 
νογραφής την αλληλογραφία και την διαβιβάζει στο Γ ρα¬ 
φείο Διοίκησης. 

Μονογραφεί τα έγγραφα του Νομικού Προσώπου, τα 
χρηματικά εντάλματα, τις μισθοδοτικές καταστάσεις, 
όπως και κάθε γραπτή ενέργεια του Ν.Α.Ο.Λ. πριντα υπο¬ 
γράψει ο Πρόεδρος του Διοικητικού Συμβουλίου. 

Τηρείτη σφραγίδα και το εμπιστευτικό πρωτόκολλο εφ’ 
όσον τούτο δε τηρείται από τον Πρόεδρο. 

Ελέγχει τον εφοδιασμό από τα βιβλία περιουσίας και 
διαχείρισης υλικού, προμηθειών και όλα τα βιβλία και 
στοιχεία του Νομικού Προσώπου. 

Συνεργάζεται με τον προϊστάμενο του Τμήματος, για 
την κατάρτιση του ετήσιου προϋπολογισμού εσόδων και 
εξόδων του Οργανισμού και του Απολογισμού και του 
Ισολογισμού τούτου. 

Εφαρμόζει το πειθαρχικό δίκαιο, ενημερώνοντας το Δι¬ 
οικητικό Συμβούλιο γιατις υποχρεώσεις και τα καθήκοντα 
του προσωπικού, όπως ορίζονται, κατ’ αναλογία των δια¬ 
τάξεων που διέπουν το προσωπικό των Νομαρχιακών 
Αυτ/σεων και δεν περιλαμβάνονται στον παρόντα Οργα¬ 
νισμό Εσωτερικής Υπηρεσίας. 

Παρίσταται στις Συνεδριάσεις του Διοικητικού Συμβου¬ 
λίου ως εισηγητής. Εισηγείται τα θέματα της ημερήσιας 
διάταξης που καταρτίζεται από τον Πρόεδρο του Διοικη¬ 
τικού Συμβουλίου και εκφέρει γνώμη για κάθε ένα από αυ¬ 
τά που καταχωρίζεται στα πρακτικά. 

Φροντίζει για την πιστή εφαρμογή της κείμενης νομοθε¬ 
σίας και των οδηγιών και των αποφάσεων του Προέδρου 
και του Διοικητικού Συμβουλίου. 

Εκτελείτα καθήκοντα του προϊσταμένου του Τμήματος 
εφ’ όσον δεν υπηρετεί υπάλληλος σ’αυτό, ή υπηρετεί αλ¬ 
λά αυτός απουσιάζει ή κωλύεται, υπογράφει δε τα έγ¬ 
γραφα εκείνα για τα οποία έχει εξουσιοδοτηθεί από το Δι¬ 
οικητικό Συμβούλιο. 

Επιμελείται για τον εφοδιασμό του Ν.Α.Ο.Λ, που πραγ¬ 
ματοποιείται από τον προϊστάμενο του Τμήματος όσον 
αφορά στα αναγκαία είδη και υλικά καθώς και για την κα¬ 
λή φύλαξη, συντήρηση και ανάθεση αυτών. 

Υπογράφει τις μισθοδοτικές καταστάσεις των αποδο¬ 
χών προσωπικού, οι οποίες συντάσσονται από τον προϊ¬ 
στάμενο Διοικήσεως. 

Παρακολουθεί και ελέγχει σε τακτά χρονικά διαστήμα¬ 
τα τα βιβλία διαχείρισης και διοίκησης και λοιπά παρα¬ 
στατικά στοιχεία που τηρεί ο προϊστάμενος Διοικήσεως. 

Ασκεί τα καθήκοντα του προϊσταμένου του Τμήματος 
σε περίπτωση που δεν έχουν πληρωθεί οι θέσεις τους ή 
υφίστανται αλλά οι υπεύθυνοι απουσιάζουν ή κωλύονται, 
και εκτελεί κάθε άλλη εργασία σε περίπτωση έκτατης 
ανάγκης. 

Όταν δεν υπηρετεί Διευθυντής ή απουσιάζει ή κωλύεται 
άλατα παραπάνω καθήκοντα ασκεί ο νόμιμος αναπληρω¬ 
τής του, που ορίζεται από το Διοικητικό Συμβούλιο ή τον 
Πρόεδρο. 

ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ. 

α) Γραφείο Διοίκησης. 

Εκτελεί όλη τη γραμματειακή υποστήριξη σύμφωνα με 
τα καθήκοντα που ορίζει ο εκάστοτε προϊστάμενος Διευ¬ 
θυντής. 

Στην αρμοδιότητα του Γ ραφείου αυτού ανήκουν επί¬ 
σης: 

Η διεκπεραίωση της τηλεφωνικής επικοινωνίας του 
Ν.Α.Ο.Λ., και η ενημέρωση της Διεύθυνσης και του προϊ¬ 
σταμένου του Τμήματος για τις συνεννοήσεις και τα θέ¬ 
ματα που παρουσιάζονται κατά τη διάρκεια των τηλεφω¬ 
νικών συνεννοήσεων από τη συνεργασία με άλλους φο¬ 
ρείς της ημεδαπής ή της αλλοδαπής. 

Η τήρηση πλήρους και ενημερωμένου αρχείου με τις δι¬ 
ευθύνσεις και τα τηλέφωνα προσώπων και φορέων που 
συνεργάζονται με των Ο.Τ.Α. και των επιστημονικών ιδρυ¬ 
μάτων της Ελλάδας και του εξωτερικού καθώς και αρχεί¬ 
ου των δημοσιευμάτων που αναφέρονται στις δραστη- 
ριότητεςτου Ν.Α.Ο.Λ. 

Το Γ ραφείο αυτό φροντίζει για την γραμματειακή και δι¬ 
οικητική υποστήριξη και αλληλογραφία. 

Ειδικότερα: 

1) Τηρείτο μητρώα, ατομικούς φακέλους και ευρετήρια 
του πάσης φύσεως και εργασιακής σχέσης προσωπικού. 

2) Ασχολείται με τη μελέτη και εφαρμογή των νόμων των 
Συλλογικών Συμβάσεων που αφορούν μισθοδοσίες του 
μόνιμου και έκτακτου προσωπικού και φροντίζει για τη συ¬ 
γκέντρωση όλων των απαιτούμενων στοιχείων για την 
απονομή συντάξεων στο μόνιμο προσωπικό. 

3) Κοινοποιεί την ημερήσια διάταξη στα μέλη του Δ.Σ. 
και τα καταχωρίζει στο επίσημο βιβλίο πρακτικών, τηρώ¬ 
ντας σχετικό ευρετήριο. 

4) Μεριμνά για την υποβολή και έγκριση των λαμβανο- 
μένων αποφάσεων όπως ο νόμος απαιτεί και την αποστο¬ 
λή, την υλοποίησή τους στις αρμόδιες υπηρεσίες. 


5) Παραλαμβάνει τα εισερχόμενα έγγραφα και βάσει 
του χαρακτηρισμού αυτών από τον Προϊστάμενο, τα κα¬ 
ταχωρίζει στο πρωτόκολλο και στα βιβλία διανομής και τα 
παραδίδει αρμοδίως. 

6) Επιμελείται τη δακτυλογράφηση και τη διεκπεραίω¬ 
ση των εξερχόμενων εγγράφων, τα οποία καταχωρίζει 
στο πρωτόκολλο και στα οικεία ευρετήρια και φροντίζει 
για την αρχειοθέτηση και φύλαξη των σχεδίων αυτών. 

β) Γ ραφείο Τεχνικών Έργων- Προγραμματισμού Μελετών. 

Το Γραφείο αυτό προγραμματίζει, συντάσσει και επι¬ 
βλέπει μελέτες και κατασκευές αθλητικών έργων που εκ¬ 
πονούνται από τον οργανισμό αυτόνομα ή με συνεργασία 
άλλων φορέων. 

γ) Γ ραφείο Οργάνωσης διαφόρων δραστηριοτήτων για 
την προώθηση του αθλητισμού. 

Το Γ ραφείο αυτό επιμελείται, οργανώνει και εκτελεί τις 
διάφορες αθλητικές εκδηλώσεις (για συνέδρια, αθλητι¬ 
κές εκδηλώσεις, εκθέσεις, σεμινάρια κ.λπ.). 

δ) Γ ραφείο Οικονομικό και Ταμιακής υπηρεσίας. 

Τηρεί τα λογιστικά και διαχειριστικά βιβλία και τα λοιπά 
βοηθητικά βιβλία που καθορίζουν οι διατάξεις για την οι¬ 
κονομική διοίκηση και το λογιστικό των Νομικών Προσώ¬ 
πων Ιδιωτικού Δικαίου της Νομαρχιακής Αυτοδιοίκησης. 

Ενδεικτικά: 

Καταρτίζει τον προϋπολογισμό εσόδων και εξόδων, τον 
απολογισμό και τον ισολογισμό και τις αντίστοιχες ειση¬ 
γητικές εκθέσεις. 

Παρακολουθεί με στατιστικά στοιχεία την πορεία της 
εκτέλεσης του προϋπολογισμού εσόδων και εξόδων, ει- 
σηγείταιέγκαιρατην αναμόρφωση αυτού με την εγγραφή 
νέων εσόδων και εξόδων και χορήγηση συμπληρωματι¬ 
κών και εκτάκτων πιστώσεων. 

Τηρεί ιδιαίτερο φάκελο για κάθε κεφάλαιο του προϋπο¬ 
λογισμού εξόδων που περιλαμβάνει και τις σχετικές δια¬ 
τάξεις (νόμους, διατάγματα, αποφάσεις, εγκρίσεις κλπ). 

Υποβάλλει στο Διοικητικό Συμβούλιο, τους μηνιαίους 
και τους ετήσιους λογαριασμούς της διαχείρισης των 
εσόδων και των εξόδων. 

Παρακολουθεί τη λήξη των ενταλμάτων προπληρωμής 
με απόδοση λογαριασμού από τους υπολόγους. 

Τηρεί τις διαδικασίες προμηθειών και έργων σύμφωνα 
με τις κείμενες διατάξεις, συγκεντρώνει τα απαιτούμενα 
δικαιολογητικά για κάθε δαπάνη, εκδίδει και πληρώνει τα 
χρηματικά εντάλματα πληρωμής μέσα στα όρια των πι- 
στώσεωντου προϋπολογισμού, μετά την υπογραφή τους 
από τον προϊστάμενο του Τμήματος, τον Διευθυντή και 
τον Πρόεδρο. 

Τηρεί βιβλίο πιστωτών και ενεργεί την αναγνώρισή τους 
με την προσυπογραφή ίσων πράξεων εκκαθάρισης και 
αναγνώρισης που συντάσσονται με βάση τους οικείους 
λογαριασμούς ή καταστάσεις και με βάση αυτές εκδίδει 
τα οικεία χρηματικά εντάλματα στα ονόματα των δικαιού¬ 
χων μέσα στις πιστώσεις του προϋπολογισμού. Καταχω¬ 
ρίζει αυτά στα οικεία βιβλία και στη συνέχεια μετά την 
υπογραφή προχωρεί σε εκταμίευση. 

Συγκεντρώνει, ελέγχει και καταχωρίζει στα οικεία λογι¬ 
στικά βιβλία τα αποτελέσματα της εκτέλεσης του προϋ¬ 
πολογισμού εσόδων και εξόδων και δοσοληψίες, γενικά 
της κίνησης χρέους και της περιουσίας τους. 

Άρθρο 5ο 

Οι υπάλληλοι είναι υποχρεωμένοι εκτός από τα καθήκο¬ 
ντα που αναφέρονται στον παρόντα κανονισμό να εκτε- 
λούν και όσα η διοίκηση και οι υπηρεσιακοί προϊστάμενοι 
τους αναθέτουν μέσα και έξω από τα γραφεία. 

Άρθρο 6ο 

Ο διορισμός, τα καθήκοντα, ο χρόνος εργασίας, η ευ¬ 
θύνη, τα δικαιώματα, οι άδειες, οι ποινές, η λύση της 
υπαλληλικής σχέσης, η ιατροφαρμακευτική περίθαλψη 
ρυθμίζονται και καθορίζονται κατ’ ανάλογη εφαρμογή 
των εκάστοτε ισχυουσών διατάξεων για το προσωπικό 
των Ο.Τ.Α. Β' βαθμού. 

Οι προσλήψεις του προσωπικού γίνονται ύστερα από 
απόφαση του Διοικητικού Συμβουλίου του Ν.Α.Ο. Λέσβου. 

Κενά ή προβλήματα που παρουσιάζονται από την εφαρ¬ 
μογή του Οργανισμού αυτού αντιμετωπίζονται με αποφά¬ 
σεις του Δ.Σ. 

Άρθρο 7ο 

Το προσωπικό του Ν.Α.Ο. Λέσβου σε περίπτωση κατάρ¬ 
γησής του θα απορροφηθεί από την Νομαρχιακή Αυτοδι¬ 
οίκηση Λέσβου. 

Άρθρο 8ο 

Ο Οργανισμός αυτός ισχύει από την ημερομηνία δημο¬ 
σίευσης του στην Εφημερίδα της Κυβερνήσεως. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού, δεδομένου ότι οι 
σχετικές δαπάνες θα βαρύνουν τους οικείους Κ.Α. του 
Ν.Π.Δ.Δ. του εκάστοτε ετήσιου προϋπολογισμού του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 10 Ιουνίου 2004 

Ο Πρόεδρος του Ν.Σ. 

ΣΤΑΥΡΟΣ ΨΑΡΡΟΠΟΥΛΟΣ 

-♦- 

( 10 ) 

Έγκριση υπερωριακής απασχόλησης στο Δημοτικό Κο¬ 
λυμβητήριο Πρέβεζας για το έτος 2004. 

Η ΠΡΟΕΔΡΟΣ 

ΤΟΥ ΔΗΜΟΤΙΚΟΥ ΚΟΛΥΜΒΗΤΗΡΙΟΥ ΠΡΕΒΕΖΑΣ 

Έχοντας υπόψη: 

1. Τις διατάξεις των άρθρων 114 και 203 του Π.Δ/τος 
410/1995 «Δημοτικός και Κοινοτικός Κώδικας». 


2. Τις διατάξεις του άρθρου 16, του Ν. 3205/2003 «Ενι¬ 
αίο μισθολόγιο» περί καθιέρωσης υπερωριακής εργα¬ 
σίας. 

3. Την υπ’ αριθμ. 2/37190/0026/2001 απόφαση του 
Υπουργείου Οικονομικών «περί καθορισμού δικαιολογη- 
τικών πληρωμής αποζημίωσης για υπερωριακή, νυχτερι¬ 
νή, Κυριακών και εξαιρέσιμων ημερών εργασίας». 

4. Τον προϋπολογισμό εσόδων - εξόδων οικονομικού 
έτους 2004 του Δημοτικού Κολυμβητηρίου Πρέβεζας, 
στον οποίο προβλέφθηκε πίστωση για αποζημίωση υπε- 
ρωριακής εργασίας, στον Κ.Α.05/113.1 ποσού 8.000,00 
ευρώ. 

5. Την υπ’ αριθμ. 3/2004 απόφαση του Διοικητικού Κο¬ 
λυμβητηρίου Πρέβεζας περί «Έγκρισης υπερωριακής 
απασχόλησης των εργαζομένων στο Δημοτικό Κολυμβη¬ 
τήριο Πρέβεζας για το έτος 2004», αποφασίζουμε: 

Εγκρίνουμε για το έτος 2004 υπερωριακή απασχόληση, 
απογευματινών ωρών, όπως και Κυριακών και εξαιρέσι¬ 
μων ημερών, πέραντου υποχρεωτικού ωραρίου, για 3 συ¬ 
ντηρητές ΔΕ μόνιμους υπαλλήλους του Νομικού Προσώ¬ 
που Δημοσίου Δικαίου «Δημοτικό Κολυμβητήριο Πρέβε¬ 
ζας», σύνολο ωρών έως 456. Η δαπάνη ανέρχεται περίπου 
στο ποσό των 4.650,00 ευρώ και έχει ψηφιστεί στον προ¬ 
ϋπολογισμό εσόδων - Εξόδων οικονομικού έτους 2004 
του Δημοτικού Κολυμβητηρίου Πρέβεζας και εγγράφει 
πίστωση στον Κ.Α. 05/113.1 «Αποζημίωση για υπερωρια- 
κή Εργασία». 

Η πληρωμή της δαπάνης θα γίνει με την έκδοση βεβαί¬ 
ωσης της Προέδρου για τον κάθε υπάλληλο και τον ακρι¬ 
βή αριθμό των ωρών. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 19 Νοεμβρίου 2004 

Η Πρόεδρος 
ΙΟΥΛΙΑ ΕΛΕΥΘΕΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




